Սիրելի կանայք,մայրեր և քույրեր,

ջերմորեն շնորհավորում եմ Ձեզ գարնանային գեղեցիկ տոնի` Մարտի 8-ի կապակցությամբ: Այն ևս մեկ առիթ է արտահայտելու մեր սերն ու հիացմունքը, երախտագիտությունն ու նվիրվածությունը Ձեր նկատմամբ: Հայ կինը միշտ եղել է ընտանիքի հենասյունը,ավանդական արժեքների կրողը: Մեր հազարամյա պատմության մեջ քիչ չեն եղել օրհասական պահերին հայ կնոջ դրսևորած բացառիկ արիության օրինակները: Արցախյան պատերազմներում մենք համոզվեցինք, որ հարկ եղած դեպքում` հայ կինն անգամ զենքով կարող է կանգնել հայրենի սահմանին: Սիրելի կանայք,անգնահատելի է Ձեր դերը նաև սերունդների դաստիարակության գործում և ողջունելի է Ձեր ակտիվ մասնակցությունը պետական կառավարման, հասարակական-քաղաքական կյանքի ամենատարբեր ոլորտներում: Այս կապակցությամբ առանձնակի շնորհավորում եմ նաև մեր համայնքի ավագանու կին անդամներին: Եվս մեկ անգամ շնորհավորում և ցանկանում եմ Ձեզ անսահման սեր ու ջերմություն: Ամենայն բարիք Ձեզ և Ձեր ընտանիքներին: